**Протокол №2**

**Ош МУнун медицина факультетинин залында 1 курстун студенттеринин ата –энелери менен жолугушуу болуп оттү.**
1.03.2019-ж.  Ош ш.
70 ата-эне катышты. (тизмеси тиркелет)

 **Күн тартиби:**

1. Декан А.А. Исмаиловдун ОшМУнун медицина факультети жөнүндө кыскача баяндамасы (мультимедиялык презентация).
2. Ата-энелер менен суроо-жооп дискуссиясын жургузуу.
3. Ата-энелерден сурамжылоо жургузуу.
4. Ата-энелер комитетин түзүү.
5. 1-курстардын кураторлору менен ата-энелерди тааныштыруу.
6. Ата –энелер комитети менен медицина факультетинин китепканасын көрүп чыгуу.

2019-жылдын 1-мартында медицина факультетин студенттеринин ата–энелер комитети менен жолугушуу болуп өттү.

Жолугушуу деканат тарабынан уюштурулуп, ага 70 ата-эне катышты.

Алгач ОшМУнун Медицина факультетинин деканы, м.и.к., доцент А.А.Исмаилов 25 жыл аралыгында медицина факультетинин басып өткөн жолу, тарыхы, факультетти түптөөдө болгон кыйынчылыктарга кеңири токтолуп, ата-энелер менен жолугушуунун мааниси абдан зор экендигин аныктап кетти. Медицина факультети тууралуу кенири маалымат берип, факультетте 24 кафедра жана 23 илимдин докторлору билим берээрин белгилеп өттү. Андан сон студенттердин жетишкендиктерин белгилеп, рейтинг боюнча алдынкы студенттердин ата-энелерине ыраазычылык билдирди. Ошондой эле ОшМУнун жана 25 жылды камтыган медицина факультети жөнүндө видеопрезентация көрсөтүлдү. ОшМунун миссиясы боюнча түшүнүк берилип, ар бир ата-эненин колуна миссия жазылган баракча таркатылды. “Мевлана” жана “Эрасмус” программалар боюнча 35 студент алыскы чет өлкөдө билим алып келишкенин билдирди. Турция жана Кытай Университеттери менен келишимдер түзүү боюнча иш-чаралар жургузулуп жаткандыгын да белгилеп айтып кетти.

Ата-энелер өздөрүн кызыктырган төмөнкү маселелер боюнча суроолорду беришти: контракт төлөмдөрү, окуу жайда каралган жеңилдиктер, окуу жылынын мөөнөтүнүн узартылуу себептери, окуу китептери менен камсыздалышы жана окуу кайсы тилдерде жүргүзүлөт жана башка ушул сыяктуу. Декан бардык берилген суроолорду кылдаттык менен угуп, ар бир учурга толук түшүнүк берип жатты. Контракт төлөмдөрү тууралуу маалымат берип, окуу жылынын узартылуу себептерине да кенен токтолуп кетти. Окуу жайда ар дайым женилдиктер каралып келгенин да баса белгиледи жана тил маселеси боюнча чектөө жок, студенттерге кыргыз тилинде да жооп берүүсүнө тоскоолдук жок экенин айтып өттү. Каникул убагында студенттер Германияга барып иштеп келгендиги боюнча университеттин тиешеси жоктугун билдирди.

Жана башка окуу процессиндеги суроолорго: кредит, жайкы окуу, студенттердин ашканасы боюнча маалыматтар берилди. Сөз аягында декан окуу жайды бүтүрүп ийгиликтүү иштеп жаткан студенттер тууралуу айтып өттү. Ошондой эле медицина кызматкеринин жумушу- бул адамзатка болгон сүйүү экенин айтып, тез байыймын деген инсан бизнес менен алектенүүсү керектигин, ал эми медицинада сабырдуулук керектигин айтып, сөзүн жыйынтыктады.

Андан соң ата-энелер 1 курстун кураторлору менен таанышып, өкүлдөрүнө сөз берилип, алар өз сөзүндө талыкпай жаш муундарга билимин, жаштыгын, саламаттык сактоо тармагына өмүрүн арнаган мугалимдерге ыраазычылыктарын билдиришти.

Ата-энелер арасынан 10 ата-энеден түзүлгөн комитет шайланды. Алардын тизмеси:

1. Каримов У.
2. Мамаева А.
3. Рахматова М.
4. Рахманов М.
5. Жоробаев Ш.
6. Раимжанова М.
7. Саттарова Ж.
8. Эгемназарова А.
9. Саидова Г.
10. Таева Ч.

Ата-энелерден сурамжылоо баракчаларын толтуруп берүү сунушталды.

Бул иш чаранын негизги максаты ата-энелер менен тыгыз мамиледе болуу, медицина факультетинин берген билим сапатына ата-энелердин баалоосун анализдөө, ата-энелер комитетин түзүү, университет менен тыгыз байланышты күчөтүү болгондуктан, иш чара оз максатына жетти. Иш чаранын алкагында сурамжылоо баракчалары анализге берилет жана ата-энелердин сунуштары эске алынат. Жолугушуунун аягында ата-энелерге экскурсия уюштурулду. Медицина факультетинин симуляциондук жана тестирлөө борборлору, китепканасы көрсөтүлдү.

**Төрага:** Медицина факультетинин деканы, м.и.к. доц. Исмаилов А.А.\_\_\_\_\_\_\_

**Стейкхолдерлер менен жумуш алып баруучу** : “Адамдын нормалдуу жана топографиялык анатомиясы конституционалдык типология курсу менен ” кафедрасынын башчысы, к.м.н., доц., Муратова Ж.К.\_\_\_\_\_\_\_\_\_\_\_

**Катчы:** “Адамдын нормалдуу жана топографиялык анатомиясы конституционалдык типология курсу менен ” кафедрасынын мугалими Абдыкадыров Т.Ж\_\_\_\_\_\_\_